Incendiu masiv la o hală din Mogoşoaia. Degajări masive de fum.
Un incendiu de proporții a izbucnit sâmbătă în Mogoșoaia. Potrivit primelor informații, arde o hală pe o suprafață de aproximativ 2.000 de metri pătrați.
Incendiu a izbucnit într-o hală din Mogoșoaia. Suprafața afectată de flăcări este foarte mare, iar pompierii încearcă să oprească flăcările care s-ar putea extinde.La fața locului acționează 15 autospeciale de stingere.În jurul halei nu sunt locuințe, dar există foarte multă vegetație. Din cauza suprafeței mari este foarte mult fum, ceea ce îngreunează misiunea pompierilor.Salvatorii încă nu știu dacă există victime. Cauza incendiului va fi stabilită la finalul misiunii.